8 mai 2025

**Comunicat de presă**

Distrigaz Sud Rețele aduce următoarele precizări cu privire la întreruperea temporară a alimentării cu gaze naturale pe **anumite străzi din localitatea Sfântul Gheorghe, județul Covasna:**

O companie terță, ce executa lucrări de săpătură mecanizată pe strada Câmpul Frumos, din localitatea Sfântul Gheorghe, județul Covasna, a produs o avarie asupra unui branșament aferent rețelei de distribuție a gazelor naturale. Ca urmare a acestui incident, pentru a pune consumatorii în siguranță, **Distrigaz Sud Rețele** **a întrerupt alimentarea cu gaze naturale în zona respectivă astăzi, 8 mai 2025,** **începând cu ora 10:35**.

În urma acestei întreruperi neplanificate, sunt afectați **135 de clienți casnici și non-casnici** situați pe străzile Armata Română, Câmpul Frumos, Ceferiștilor, Gyertyanffy Ferenc, Recoltei, Toamnei și Verii din localitatea Sfântul Gheorghe, județul Covasna.

Echipele Distrigaz Sud Rețele sunt la fața locului pentru a asigura remedierea defectului. **Reluarea alimentării cu gaze naturale a clienților afectați se va face în cursul zilei de astăzi, 8 mai 2025, în jurul orelor 15:30.**

După reluarea alimentării cu gaze naturale, în cazul în care clienții simt miros de gaze, sunt rugați **să apeleze Centrul de Apeluri și Depanaj Urgențe Gaze la numerele de telefon: 021 9281, 031 9031 sau 0800 877 778, să aerisească imediat încăperea, să nu provoace scântei, să nu acționeze întrerupătoarele electrice, să nu folosească aparatele electrocasnice și, dacă este posibil, să închidă robinetul de alimentare cu gaze naturale.**

Ne cerem scuze pentru disconfortul creat clienților noștri și le mulțumim pentru înțelegere.

Biroul de Presă

Distrigaz Sud Rețele

*Distrigaz Sud Rețele este lider în distribuția de gaze naturale în România, cu o expertiză de peste 50 de ani în acest domeniu, având 2.270.000 clienți, circa 23.800 km rețea și 2.842 de angajați. Distrigaz Sud Rețele deține contract de concesiune pentru distribuția de gaze naturale în 1.398 de localități, pe raza a 20 județe din sudul și centrul României: Argeș, Brăila, Brașov, Buzău, Călărași, Constanța, Covasna, Dâmbovița, Dolj, Galați, Giurgiu, Gorj, Ialomița, Ilfov, Olt, Prahova, Tulcea, Vâlcea, Vrancea, Teleorman și Municipiul București.*